1875 m.

1875 m. buvo nekeliamieji metai, prasidedantys penktadienį pagal Grigaliaus kalendorių.

 Lietuvoje 

 Gimtadieniai 
 Sausio 8 d. – Simonas Šultė, kunigas, katalikų sociologasSimonas Šultė . (m. 1920 m.).
 Kovo 22 d. – Morta Zauniūtė, Mažosios Lietuvos kultūros ir spaudos darbuotoja (m. 1945 m.).
 Kovo 28 d. – Jurgis Kubilius, Lietuvos karinis veikėjas, generolas (m. 1961 m.).
 Balandžio 16 d. – Juozapas Bikinas, lietuvių visuomenės veikėjas, kunigas (m. 1956 m.).
 Balandžio 17 d. – Petras Avižonis, gydytojas oftalmologas, mokslininkas, profesorius, laisvamanis (m. 1939 m.).
 Balandžio 24 d. – Vincas Nacevičius, vargonininkas, chorvedys, visuomenininkas (m. 1943 m.).
 Gegužės 16 d. – Vincas Bacevičius, lietuvių pedagogas, chorvedys, kompozitorius (m. 1952 m.).
 Birželio 4 d. – Konstantinas Galkauskas, Lietuvos kompozitorius, dirigentas (m. 1963 m.).
 Birželio 28 d. – Povilas Višinskis, lietuvių rašytojas, spaudos darbuotojas, režisierius, lietuvybės propaguotojas, politinis veikėjas (m. 1906 m.).
 Liepos 20 d. – Juozas Neimontas, vargonininkas, chorvedys, pedagogas ir kompozitorius (m. 1963 m.).
 Rugpjūčio 2 d. – Mstislavas Dobužinskis, rusų ir lietuvių scenografas, grafikas, tapytojas (m. 1957 m.).
 Rugpjūčio 16 d. – Juozas Baltrušaitis (Mėmelė), lietuvių publicistas, poetas (m. 1942 m.).
 Rugpjūčio 19 d. – Jurgis Pliateris II, grafas iš garsios Pliaterių giminės, pulkininkas, Švėkšnos dvarininkas (m. 1943 m.).
 Rugpjūčio 24 d. – Juozas Rimša, knygnešys, visuomenės veikėjas. Skulptoriaus Petro Rimšos brolis (m. 1970 m.).
 Rugpjūčio 26 d. – Ignas Bitaitis, poetas, knygnešys (m. 1900 m.).
 Rugsėjo 11 d. – Lazaris Gutmanas, Lietuvos gydytojas neurologas, psichiatras, medicinos daktaras (m. 1957 m.).
 Rugsėjo 22 d. – Mikalojus Konstantinas Čiurlionis, kompozitorius, dailininkas, chorvedys, kultūros veikėjas (m. 1911 m.).
 Rugsėjo 28 d. – Augustinas Jankauskas, vargonininkas, chorvedys, kompozitorius (m. 1968 m.).
 Spalio 22 d. – Kazimieras Paltarokas, lietuvių vyskupas (m. 1958 m.).
 Lapkričio 3 d. – Vladas Markauskas, pedagogas, LTSR nusipelnęs mokytojas (1951 m.) (m. 1968 m.).
 Gruodžio 11 d. – Benediktas Jonas Tiškevičius, Lietuvos bajoras, didikas, Lelijos herbo grafas (m. 1948 m.).

Nedatuota

 Juzefa Okuličienė Povickaitė, Lietuvių visuomenės ir politinė veikėja, knygnešė (m. 1935 m.).
 Vladislovas Opulskis, kunigas, knygnešys (m. 1917 m.).

 Mirtys 
 Gegužės 17 d. – Motiejus Valančius, lietuvių grožinės prozos pradininkas, Žemaičių vyskupas (1849-1875 m.). M. Valančius padėjo pagrindus aukštesnio meninio lygio lietuvių realistinei prozai, kuri paskutiniame XIX a. dešimtmetyje užėmė pirmaujančią vietą lietuvių literatūroje (g. 1801 m.).
 Pasaulyje 
 Įvykiai 

 Gegužės 20 d. – 17 valstybių pasirašė Metrinės sistemos konvenciją.
 Gimtadieniai 
 Sausio 14 d. – Albertas Šveiceris, vokiečių gydytojas, humanistas, 1952 m. Nobelio taikos premijos laureatas Nobelio taikos premijos laureatai (m. 1965 m.).
 Sausio 22 d. – Deividas Levelainas Vorkas Grifitas, svarbiausias kino pionierius, Oskaro apdovanojimą pelnęs kino režisierius (m. 1948 m.).
 Vasario 11 d. – Vasilijus Kačialovas, rusų teatro aktorius (m. 1948 m.).
 Vasario 26 d. – Aleksandras Goldenveizeris, rusų pianistas, kompozitorius, pedagogas, rašytojas ir visuomenės veikėjas (m. 1961 m.).
 Kovo 7 d. – Joseph-Maurice Ravel, prancūzų kompozitorius, Oksfordo universiteto garbės daktaras (nuo 1928) (m. 1937 m.).
 Kovo 25 d. – I Singmanas, Pietų Korėjos politinis veikėjas, pirmasis šalies prezidentas. Jo valdymo laikotarpis (1948-1960 m.) lig šiol vertinamas kontroversiškai - nors I Singmanas sugebėjo išspręsti daugelį naujai valstybei kylančių problemų, jis kritikuojamas už autokratizmą. Po 1960 m. rinkimų prasidėję protestai, kuriuos iššaukė įtarimai balsų klastojimu, privertė I Singmaną palikti šalį. Jis mirė 1965-aisiais Havajuose (m. 1965 m.).
 Balandžio 8 d. – Albertas I, 1909-1934 m. trečiasis Belgijos karalius (m. 1934 m.).
 Birželio 6 d. – Tomas Manas, vokiečių rašytojas ir kritikas, Nobelio literatūros premijos laureatas, vienas žymiausių pirmosios XX amžiaus pusės literatūrinio gyvenimo asmenybių (m. 1955 m.).
 Birželio 9 d. – Henris Haletas Delis, anglų fiziologas, Nobelio fiziologijos ir medicinos premijos laureatas (m. 1968 m.).
 Liepos 26 d. – Karlas Gustavas Jungas, šveicarų psichologas, analitinės psichologijos kūrėjas, filosofas (m. 1961 m.).
 Rugsėjo 3 d. – Ferdinandas Porsche, austrų automobilių inžinierius. Jis geriausiai žinomas dėl jo sukurto Volskwagen Beetle modelio ir jo indėlio į Vokietijos tankų modelių Tiger I, Tiger II ir Elefant plėtojimą. Adolfas Hitleris apdovanojo F. Porsche Vokietijos nacionaliniu apdovanojimu už meno ir mokslo sričių plėtojimą 1937 m (m. 1951 m.).
 Rugsėjo 18 d. – Hiramas Bingamas, JAV archeologas ir politikas (m. 1956 m.).
 Spalio 12 d. – Alisteris Kraulis, Anglijos okultistas, magas, mistikas, hedonistas ir seksualinis revoliucionierius (m. 1947 m.).
 Spalio 24 d. – Konstantinas Juonas, rusų tapytojas peizažistas, meno teoretikas, nuo 1947 m. TSRS Meno akademijos akademikas (m. 1958 m.).
 Lapkričio 3 d. – Emilis Darzinis, latvių kompozitorius, muzikologas, choro dirigentas, pianistas (m. 1910 m.).
 Lapkričio 19 d. – Michailas Kalininas, tarybinis partinis ir valstybės veikėjas, pirmasis TSRS Aukščiausiosios Tarybos Prezidiumo pirmininkas, nominalus šalies vadovas (m. 1946 m.).
 Gruodžio 4 d. – Raineris Marija Rilkė, vienas iškiliausių XX a. vokiečių kalba kūrusių poetų, modernizmo atstovas (m. 1926 m.).

Nedatuota

 Gaston-Henri-Gustave Billotte, Prancūzijos generolas (m. 1940 m.).
 Mirtys 
 Gegužės 31 d. – Elifas Levi Zahedas, Prancūzijos rašytojas, laikomas šiuolaikinio okultizmo pradininku (g. 1810 m.).
 Birželio 3 d. – Žoržas Bizė, prancūzų kompozitorius romantikas ir pianistas. Žinomiausias kūrinys – opera „Karmen“ (g. 1838 m.).
 Birželio 29 d. – Ferdinandas I, nuo 1830 m. Vengrijos karalius, 1835-1848 m. Austrijos imperatorius ir Vokietijos sąjungos prezidentas, nuo 1836 m. Čekijos karalius (g. 1793 m.).
 Liepos 31 d. – Endriu Džonsonas, 17-asis Jungtinių Amerikos Valstijų prezidentas ir 16-asis viceprezidentas. Tuometinis viceprezidentas Džonsonas prezidentu tapo 1865 metais po to, kai buvo nužudytas Abraomas Linkolnas (g. 1808 m.).
 Rugpjūčio 4 d. – Hans Christian Andersen, danų poetas, rašytojas (g. 1805 m.).

Nedatuota

 Atis Kronvalds, latvių rašytojas, kalbininkas ir mokytojas (g. 1837 m.).
 Nuorodos 

*1875 m.